**Ministru kabineta rīkojuma projekta „Par dividendēs izmaksājamo valsts sabiedrības ar ierobežotu atbildību „Paula Stradiņa klīniskā universitātes slimnīca” peļņas daļu par 2010.gadu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību kapitāla daļām un kapitālsabiedrībām” 3.panta trešā daļa un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – Noteikumi Nr.1471) 5.punkts, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas | Latvijā veselības aprūpes nozarei atvēlētais finansējums jau gadiem ilgi ir viens no zemākajiem Eiropā un no 2007.gada līdz 2010.gadam pieauga no 3,5% no IKP līdz 3,9% no IKP, bet likumā „Par valsts budžetu 2011.gadam” plānots ka samazināsies līdz 3,7% no IKP. Turklāt veselības aprūpes finansējums bez Eiropas Savienības fondu un ārvalstu finansējuma 2011.gadā plānots 3,4% no IKP apmērā.  Veselības nozares budžeta samazinājums (*samazinājums bez Eiropas Savienības fondu un ārvalstu finansējuma*):   * 2009.gadā salīdzinot ar 2008.gadu samazinājums bija 72,86 milj.latu (*97,90 milj.latu*); * 2010.gadā salīdzinot ar 2009.gadu samazinājums bija 7,68 milj.latu (*5,56 milj.latu*); * 2011.gadā salīdzinot ar 2010.gadu palielinājums ir 3,03 milj.latu (*samazinājums ir 9,37 milj.latu*).   Ņemot vērā ekonomisko situāciju valstī un samazināto valsts pasūtījumu apjomu finansiālā izteiksmē, kapitālsabiedrībām, kurās Veselības ministrija ir valsts kapitāla daļu turētāja, t.sk., VSIA „Paula Stradiņa klīniskā universitātes slimnīca” (turpmāk – Slimnīca), 2011.gadā saimnieciskās darbības veikšanai tika piešķirts ievērojami mazāks finansējuma apjoms kā 2010.gada pārskata periodā, kas tieši ietekmē veselības aprūpes pakalpojumu sniegšanu iedzīvotājiem.  Tā kā nepārtraukti notiek Slimnīcas ienākumu samazinājums uz mainīgo izmaksu rēķina, tad, lai nodrošinātu iedzīvotājiem nepieciešamo veselības aprūpes pakalpojumu apjomu, Slimnīcas 2010.gada peļņa tiks novirzīta iedzīvotājiem nepieciešamo no valsts budžeta apmaksāto veselības aprūpes pakalpojumu nodrošināšanai, t.sk., nodrošinot, atbilstoši 2006.gada 19.decembra Ministru kabineta noteikumu Nr.1046 „Veselības aprūpes organizēšanas un finansēšanas kārtība” (turpmāk – Noteikumi Nr.1046) noteiktajiem tarifiem, izdevumu segšanu šādās pozīcijās:  1.Ārstniecības personu darba samaksa.  2.Medikamenti un ārstniecības līdzekļi, kas izmantoti pacientu ārstēšanai.  3.Pacientu ēdināšanas izdevumi.  4.Pārējie izdevumi, kas saistīti ar pacientu uzturēšanos ārstniecības iestādē, t.sk., energomateriāli, ūdens un kanalizācija, materiālu un inventāra iegāde).  5.Administratīvie izdevumi.  6.Amortizācija.  Slimnīcas kopējā tīrā peļņa 2010.gadā sastāda 531 203 latus, no kā aprēķinātā dividendēs izmaksājamā peļņas daļa 90% apmērā ir 478 083 lati, taču Slimnīcas rīcībā nav brīvu naudas līdzekļu papildus saistību apmaksai. Veicot maksājumus par valsts kapitāla izmantošanu, tiktu apdraudēta Slimnīcas tālāka darbība un attīstība.  Lai novērstu iepriekš minētos riskus Slimnīcas darbībai, izmantojot Noteikumu Nr.1471 5.punktā paredzēto kārtību, ir nepieciešams pieņemt Ministru kabineta lēmumu par atšķirīgu dividendēs izmaksājamo peļņas daļu 0% apmērā Slimnīcai. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Lai nodrošinātu Slimnīcas likviditāti un normālu saimniecisko darbību, kā arī ievērojot Noteikumu Nr.1471 5.punktu, lai nodrošinātu Slimnīcas ilgtspējīgu attīstību, sagatavotais Ministru kabineta rīkojuma projekts paredz, ka Slimnīcai nav jāmaksā dividendes no tīrās peļņas par 2010.gadu. Ar Ministru kabineta rīkojuma projekta regulējumu nosakot, ka Slimnīcai nav jāizmaksā dividendes no peļņas par 2010. gadu, šāda rīcība var tikt uzskatīta par valsts atbalsta sniegšanu, ja tā atbilst Komercdarbības atbalsta kontroles likuma 5.pantā ietvertajām visām četrām valsts atbalsta raksturojošajām pazīmēm.  Atbilstoši Noteikumu Nr.1046 13.punktam *no valsts budžeta apmaksātos veselības aprūpes pakalpojumus sniedz tās ārstniecības iestādes, kuras noslēgušas līgumu ar Veselības norēķinu centru* (līgumi tiek slēgti atbilstoši Noteikumu Nr.1046 121.punktam), turklāt tās sniedz līgumā noteiktus veselības aprūpes pakalpojumus, noteiktā apjomā ar šim mērķim noteiktu finansējumu. Turklāt, tā kā valsts pamatbudžeta subsīdijas, kas tiek novirzītas veselības aprūpes pakalpojumu apmaksai veselības aprūpes iestādēm, tiek uzskatītas par atlīdzības maksājumu par sniegtajiem sabiedriskajiem pakalpojumiem, par kuriem Veselības ministrija gatavo un iesniedz Finanšu ministrijai informāciju atbilstoši Komercdarbības atbalsta kontroles likuma 21.1panta otrajai daļai, un dividendēs izmaksājamā peļņas daļa tiks novirzīta no valsts budžeta apmaksāto veselības aprūpes pakalpojumu nodrošināšanai iedzīvotājiem, tad arī šo finansējumu uzskatām par atlīdzības maksājumu par sniegtajiem sabiedriskajiem pakalpojumiem.  Tā kā valsts atbalstu Slimnīcai ir paredzēts novirzīt no valsts budžeta apmaksāto veselības aprūpes pakalpojumu nodrošināšanai, tad līdz ar to tas nav paziņojams Eiropas Komisijai, ņemot vērā 2005/842/EK Komisijas Lēmumā (2005.gada 28.novembris) *par EK Līguma 86.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* noteikto (izziņots ar dokumenta numuru K(2005) 2673), Oficiālais Vēstnesis L 312, 29/11/2005 lpp. 0067 – 0073. |
| 5. | Projekta izstrādē iesaistītās institūcijas | Veselības ministrija |
| 6. | Iemesli, kādēļ netika nodrošināta sabiedrības līdzdalība | Tā kā rīkojuma projekts skar tikai Slimnīcas finansējuma jautājumus, tad sabiedrības līdzdalība netika nodrošināta. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011. gads** | | **Turpmākie trīs gadi (tūkst. latu)** | | |
| **2012** | **2013** | **2014** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 129 193,4 | -478,1 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 129 193,4 | -478,1 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 129 193,4 | -478,1 | 0 | 0 | 0 |
| 3.1. valsts pamatbudžets | 129 193,4 | -478,1 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):   6.1. detalizēts ieņēmumu aprēķins   6.2. detalizēts izdevumu aprēķins | | | | | |
| 7. Cita informācija | Slimnīcas kopējā tīrā peļņa bija 531 203 latu, no kā aprēķinātā dividendēs izmaksājamā peļņas daļa 90% apmērā ir 478 083 lati.  Slimnīcas galvenie darbības veidi ir stacionārās un ambulatorās veselības aprūpes nodrošināšana, kas orientēta uz ātru un kvalitatīvu diagnostiku, intensīvu ārstēšanu un rehabilitāciju ar mērķi maksimāli ātri un kvalitatīvi panākt pacienta atveseļošanos vai samazināt slimības izpausmes līdz tādai pakāpei, kad ir iespējama tālāka ārstēšana primārās veselības aprūpes sistēmā.  Ņemot vērā to, ka sastādot 2011.gada budžetu, būtiski tika samazināts finansējums veselības nozarei, dividenžu izmaksa par 2010.gadu samazinātu 2011.gadā Slimnīcas darbības nodrošināšanai nepieciešamo finansējumu un līdz ar to radītu risku pacientu veselības aprūpes nodrošināšanai. Pašlaik finansējums stacionārai veselības aprūpei jau ir nepietiekams un papildus saistību apmaksa nozīmē, ka Slimnīca nevarēs norēķināties ar piegādātājiem un nodrošināt pacientiem minimāli nepieciešamo pakalpojumu sniegšanu. Turklāt Slimnīcai jāveic valsts galvotā aizdevuma atmaksa, kas finansējuma samazinājuma dēļ var radīt grūtības.  Pieņemot lēmumu par atšķirīgu dividendēs izmaksājamo peļņas daļu (nosakot 0% likmi), valsts budžetā netiktu pārskaitīta kopējā summa 478 083 latu apmērā, bet minētā summa paliktu kapitālsabiedrību rīcībā un tiktu novirzīta veselības aprūpes pakalpojumu sniegšanai iedzīvotājiem. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas lēmums 2005/842/EK (2005.gada 28.novembris) par EK Līguma 86.panta 2.punktu (izziņots ar dokumenta numuru K(2005) 2673), Oficiālais Vēstnesis L 312, 29/11/2005 lpp. 0067 – 0073. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Veselības ministrija |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav. |

Anotācijas II, IV, VI, sadaļa – projekts šīs jomas neskar.

Veselības ministre I.Circene

25.10.2011 14:18

1302

I.Andersone, 67876187

Inese.Andersone@vm.gov.lv